Kuningatar mahtaa olla valtavan onnellinen, lady Rochford.
Hän tanssii ja riemuitsee tauotta.
Onnellisuuteen on syytäkin. Kuningas hemmottelee häntä.
Hän ostaa liki päivittäin uusia pukuja tai koruja.
Ikään kuin mikään ei olisi kyllin hyvää.
Kuningas lienee myös perin onnellinen?
Hän on kuin uusi mies.
Hän nousee ennen aamukuutta, osallistuu messuun seitsemältä-
- lähtee metsästämään, palaa kymmeneltä aterioimaan-
- ja hoitaa asioita iltapäivällä.
Uuden elintavan tarkoitus lienee pitää hänet pystyvänä-
- mikäli ymmärrätte.
Pitäähän hänen olla kyvykäs, mikäli mielii tyydyttää vaimonsa.
Hän on hyvin... viehättävä.
Hän on pelkkä hupakko, herra Culpeper.
Suloinen pikku hupakko.
Entä te, lady Rochford?
George Boleynin kuolemasta on vierähtänyt tovi.
- Ettekö ole mennyt uusiin naimisiin? - En ole.
- Suffolkin herttua. - Charles!
Haluan näyttää sinulle jotain.
Annoin lyödä mitalin avioliittoni kunniaksi.
"Ruusuni vailla piikkiä."
Kuinka Anna Kleveläinen voi?
Hän on kotiutunut uuteen linnaansa ja vaikuttaa olevan kiitollinen-
- Teidän Majesteettinne anteliaisuudesta.
Hän kuuluu myös pitävän yhteyttä Teidän Majesteettinne tyttäriin-
- ja kutsuu heitä usein illastamaan.
- Risley. - Majesteetti.
Kirjoita lady Annalle ja kiitä häntä mukautuvaisuudestaan-
- ja vakuuta, että jos hän jatkaa samalla linjalla-
- olemme hänelle mitä parhain ystävä, jota arvostamme kuin sisarta.
Majesteetti.
Onko herttuatar lämmennyt teille, Charles?
Siltä vaikuttaa, mutta hän vain pitää kulissia yllä.
Kuinka voin auttaa, Charles?
No, kun hän taas suostuu lemmiskelyyn-
- lyöttäkää mitali sen kunniaksi.
- Armon rouva. - Armon jaarli.
- Odotin kuulevani teistä. - Miksi?
Kun illastimme yhdessä, annoitte aihetta olettaa, että...
- Herra Culpeper! - Teidän Majesteettinne.
Että mitä, lordi hyvä?
Että olisitte suostuvainen vastaamaan haluihini.
Jos annoin moisen vaikutelman, pyydän anteeksi.
- Se ei ollut aikomukseni. - Maatkaa kanssani.
En.
Ettekö tiedä, kuka minä olen?
Tietenkin tiedän.
- Ja te tiedätte, kuka mieheni on. - Tiedän. Hän on Seymour.
Hän on susien sukua.
Minä polveudun leijonista.
Suokaa anteeksi, että tähtään niin matalalle.
Hänen Majesteettinsa haluaa tavata teidät.
Hertfordin jaarli, Teidän Majesteettinne.
Pääsisinpä tanssimaan teidän laillanne.
Kun kuulen musiikin, tuntuu siltä, ettei kenelläkään ole huolen häivää.
Katso minun huoliani!
Minulla oli kerran joku, joka huolehti tästä kaikesta.
Nyt hän on poissa. Miten poikani voi?
Prinssi Edvard voi mainiosti. Hän on vahva ja terve, kunniaksi isälleen.
Jumalan kiitos.
Häntä seurannee pian liuta uusia prinssejä.
Annan sinulle uuden nimityksen.
Nimitän sinut pohjoisen kenraaliluutnantiksi.
Viime aikoina Skotlannista on tunkeuduttu Englantiin liian monesti.
Hoida asia serkkuni, Skotlannin kuninkaan, kanssa niin-
- jotta rajaloukkaukset loppuvat. Jos hän ei lopeta niitä-
- sinulla on lupamme hätyytellä väkeä hänen puolellaan rajaa-
- niin jyrkillä voimakeinoilla kuin sopivaksi näet.
Ymmärrän.
Saatamme aikanaan tavata serkkumme, kuningas Jaakon.
Ties vaikka hän ei ole niin typerä kuin miltä näyttää.
Toistaiseksi uskon sinun asiaksesi varmistaa, että skotit lopettavat...
...nenäkkyytensä.
- Oi, Katariina. - Oi, Luoja! Pane minua.
- Katariina! - Pane minua!
Oi, Katariina!
Luoja, pane minua! Lujempaa!
Oi, Henrik, Henrik! Luoja!
- Kerro lisää. - Lupasin Katariinalle, etten kerro.
Armas Joan, voit kertoa minulle.
Olen vastuussa kuningattaren asioista. Minun täytyy saada tietää kaikki.
Siten voin suojella häntä.
Kun asuitte Lambethissa herttuattaren suojeluksessa-
- mitä täsmälleen tapahtui?
Kohtasimme kaksi kavaljeeria.
Nimeltään Francis Dereham ja Edward Waldegrave-
- joka oli herttuattaren hovipalvelija.
Joka tapauksessa, he keksivät keinon käydä salaa öisin luonamme.
Ja he makasivat sängyissämme koko yön.
Sinä Waldegraven kanssa-
- ja Katariina tämän Francis Derehamin kanssa?
Niin. Niin se meni.
Mitä ne herrat tekivät teille?
Eikö kukaan sanonut mitään tai saanut selville?
No, jos Dereham käytti Katariinaa kuin mies vaimoaan-
- se johtui siitä, että Katariina luuli olevansa hänen kihlattunsa.
Siitä oli lupaus. Sitä jatkui heidän välillään kauan.
Ethän kerro kenellekään? Ethän sano mitään?
Hän pakotti minut vannomaan.
En. En hiisku mitään.
- Katso. - Ostakaa leipää!
Pois tieltämme!
Mitäs toljotat?
Häivy täältä, senkin nartunpenikka!
Mitäs oikein meinaat?
Olisiko oikean naisen tarvetta?
Mitäs toljotat?
Hyvin tempaistu, herrani.
- Millä oikeudella? - Häipykää!
Painukaa helvettiin!
Surreyn jaarli on vangittu julkisen häiriön aiheuttamisesta.
Kertoiko hän olevansa Jumalan ruoska?
Kertoi, Teidän Majesteettinne.
Ja haukkui Lontoota "hävyttömäksi huoraksi".
Niin hän teki.
Entä lihansyönti paastonaikana?
Hän väitti, että hänellä oli lupa siihen, mutta...
Mutta mitä?
Piispa Gardiner epäilee, että jaarli hankki lihansa mustasta pörssistä-
- Honey Lanen evankelisilta lihakauppiailta-
- All Hallowsin kirkon läheltä.
Jotkut epäilevät samaa kirkkoa luterilaisen harhaopin kylvämisestä-
- ja paastolakien tahallisesta uhmaamisesta.
En uskonut, että Surrey voisi olla kerettiläinen.
Hänen isänsä on paavinmielinen, vaikka teeskentelee minulle toisin.
Hänen Armonsa ja minä olisimme luvallanne taipuvaisia-
- tutkimaan jaarlia lähemmin näiden asioiden osalta.
Haluatteko kiduttaa häntä?
Ei. Vapauttakaa hänet tällä erää.
Majesteetti.
Tehkäämme suunnitelmia uudeksivuodeksi.
Kyllä, Teidän Majesteettinne.
Haluaisin kutsua lady Maryn hoviin.
Haluan myös kutsua Anna Kleveläisen uudenvuodenjuhliin.
Tässä ovat lahjanne kuninkaalta.
Lahjoja!
Kuinka kaunis!
- Katsokaa! - Onpa hohtava.
Haistakaa tätä.
- Tuoksuu ruusuilta. - Ihanaa.
Kuningatar, katsokaa.
- Hyvä tavaton. - Onpa pehmeä.
- Kuningas hemmottelee teitä. - Tiedän.
Mutta enkö ole sen arvoinen?
Tunnustelkaa, kuinka pehmeä.
Minä olen Englannin kuningatar.
- Oi, kultaa! - Rakastan kultaa.
Se sopii yhteen pukuni kanssa.
- Hyvää joulua, neidit. - Hyvää joulua, Teidän Majesteettinne.
- Minne olemme menossa? - Lahjoja on lisääkin.
Vielä lisää?
- Mitä tuumaat? - Ne ovat kauniita.
Anna Kleveläinen lähetti ne lahjana. Hän saapuu huomenna.
Anna Kleveläinen?
Niin. Kutsuin hänet uudeksivuodeksi. Ethän pane pahaksesi?
En tietenkään. Teidän Majesteettinne tekee niin kuin tahtoo.
Mutta tulenko minä pitämään tästä Anna Kleveläisestä?
Saat sitten nähdä.
Hyvää työtä.
Toivottavasti lady Mary on suopeampi kuin aiemmin.
Hyvät herrat, lady Mary.
Teidän Majesteettinne.
Kaunis tyttäreni Mary.
Tervehdi kuningatarta.
Armon rouva.
Lady Mary, on ilo nähdä teitä taas hovissa.
Kiitos lahjoistani. Teidän Majesteettinne on aina niin antelias.
Charles.
- Lady Anna. - Teidän Armonne.
Muistan, että opetitte minua kerran pelaamaan korttia.
Olen hyvin kiitollinen. Oppienne ansiosta olen voittanut omaisuuden.
Hyvät herrat, Anna Kleveläinen.
Lady Anna.
Tervetuloa hoviini.
Teidän Majesteettinne. Onnellista joulua.
Saanko esitellä uuden vaimoni, kuningatar Katariinan.
- Lady Anna. - Teidän Majesteettinne.
On suuri etuoikeus ja kunnia saada tulla esitellyksi teille.
Olen niin riemuissani.
Olette mitä tervetullein hoviin, lady Anna.
Kiitämme syvästi lähettämistänne kahdesta hevosesta-
- ja toivotamme onnellista uutta vuotta.
Kiitos, Teidän Majesteettinne. Riemuitkaamme kaikki.
Kyllä!
Hyvät naiset. Ylhäisyys.
- Ettekö voi hyvin? - Kihti on vaivannut, lady Mary.
- Istuutukaa ihmeessä. - Kiitos.
Olette aina ollut uskollisin ja vilpittömin ystäväni.
En kestäisi, jos lähtisitte täältä.
Hänen ei olisi pitänyt ottaa eroa lady Annasta.
Nyt kun tunnen hänet paremmin, hän on mitä herttaisin ja laupein.
Siitä huolimatta teidän täytynee hyväksyä uusi kuningatar.
Enkä hyväksy. Minä vihaan häntä.
Sitten ette ehkäpä tarvitse enää neuvojani.
Halusin kysyä, oletteko kuullut mitään veljestäni Edwardista.
Hän on hyväkuntoinen.
Kylmissään, mutta hyväkuntoinen.
Märkä, mutta hyväkuntoinen.
Ilmeisesti pohjoisessa sataa aina, ja muta virtaa valtoimenaan.
Näkeekö hän tositoimia?
Hän aikonee rankaista skotteja heidän häijyydestään.
Se kuulostaa ihan veljeltäni.
Jos vain voisitte olla enemmän hänen kaltaisensa, sir Thomas.
- Mitä tarkoitatte? - Mieheni ottaa aina, mitä haluaa.
Suokaa anteeksi.
Ratsastin varhain aamulla metsästämään, ja olen kovin väsynyt.
Illastakaamme jälleen huomenna, lady Anna.
- Majesteetti. - Kaunis vaimoni.
Vaadin, että jäätte tänne nauttimaan tanssista.
Poika.
Poika!
Lady Mary.
Toivotan kaikille hyvää yötä. Onnellista uutta vuotta!
Onnellista uutta vuotta, Teidän Majesteettinne.
Haluatteko kenties lisää viiniä?
- Mielelläni, jos tekin juotte. - Kyllä. Viiniä!
- Teidän Majesteettinne. - Kiitos.
Lady Anna.
Majesteetin mukaan hänen tyttärensä, lady Elizabeth-
- tulee joskus teitä tapaamaan.
Millainen hän on teistä?
Hän on hurmaava, niin älykäs ja kaunis.
Ja niin rakastava. On aina ilo nähdä häntä.
Kiitos.
Nähkääs, en kaipaa uusiin naimisiin-
- joten olen varma siitä, etten hanki omia lapsia.
Ajattelen tavallaan, että Elizabeth on minulle kuin tytär.
Varmastikin niin. Hän tyttärenäni olisi ollut minulle suurempi onni-
- kuin kuningattarena olo.
Jeesus Kristus!
Nyt helpotti.
Saanko kysyä Teidän Majesteetiltanne jotain?
Ole hyvä.
Miksi kutsuitte Anna Kleveläisen jouluksi?
Pidän hänestä sittenkin.
Hän pitää lupauksensa, poika.
Majesteetti, tulkaa.
Mitä se Joan Bulmer kertoi?
Hän sanoi, että niinä öinä, kun Dereham kävi Katariinan vuoteessa-
- hänellä oli mukanaan viiniä, mansikoita, omenoita-
- ja muita tuomisia iltaa piristämään.
Entä sitten?
Sitten...
Mitä sitten?
He suutelivat...
...ja mies veti housunsa alas ja kävi makuulle Katariinan kanssa.
Sitten he ripustautuivat vatsoistaan kahden varpusen lailla.
Tule tähän.
Sitten he ripustautuivat vatsoistaan kahden varpusen lailla.
Miksi te tulitte?
Ottamaan, mitä haluan. Aivan kuin veljeni.
Aivan kuin hän on aina tehnyt.
Entä jos minä en halua sitä?
Entä jos kutsun palvelijani?
Ette te kutsu. Arvatkaa miksi? Koska vihaatte veljeäni.
Vihaatte häntä liki yhtä paljon kuin minä-
- mutta ette voi kertoa kenellekään paitsi minulle.
No, herra Seymour...
Tulkaa vuoteeseeni.
Nauttikaa samasta kuin veljennekin.
On kiintoisaa verrata teitä.
Armon neito, kuningatar saapui.
- Teidän Majesteettinne. - Lady Mary.
Tulin kysymään kasvotusten, miksi ette osoita minulle kunnioitusta-
- jota kuningattarelta on oikeus odottaa jopa teiltä.
Huomasin, kuten kaikki muutkin-
- että osoititte lady Annalle mitä suurinta kunnioitusta-
- vaikka hän on enää mitätön yksityishenkilö.
Suokaa anteeksi, mutta toki lady Anna ansaitsee kunnioitusta.
Hän käyttäytyy arvokkaasti ja vaatimattomasti-
- eikä halua muuta kuin miellyttää valtiastaan kuningasta.
Enkö minä muka yritä miellyttää häntä?
Janoatte yli kaiken nautintoa.
Olette tyytyväinen pelkkään keimailuun ja tanssimiseen.
Jotkut voivat pitää sitä kevytmielisenä käytöksenä-
- kuninkaan puolisolta, jonka liha on niin ikään pyhää.
Jos kuningas piti minua kevytmielisenä, miksi hän nai minut?
Teitä pidetään pystyvänä poikien synnyttämiseen.
Valitettavasti kuninkaan huomiosta huolimatta ette vieläkään ole raskaana.
Joka tapauksessa hän väsyy teihin pian.
Sitten näette.
Entä te sitten?
Mitä minusta?
Te taidatte olla kateellinen.
Olette minua paljon vanhempi ja yhä naimaton.
Kenties ette koskaan pääse vihille ja teistä tulee vanhapiika.
Kehtaattekin puhua minulle noin.
Minä kehtaan, koska voin.
Ja voin tehdä muutakin.
Rangaistuksena siitä, että ette kunnioittaneet kuninkaan vaimoa-
- otan kaksi hovineitoa pois palveluksestanne.
Hyvää päivänjatkoa, lady Mary.
Malja rakkaudelle.
Katariinalle, Englannin kuningattarelle.
Luoja suokoon, että kannatte pian lapsia.
Kiitos. Teille molemmille.
Olette niin ystävällinen, lady Anna. Ja armollinen herrani.
Olen onnellisempi kuin koskaan elämässäni.
Minulla on sinulle lahja.
Taivaan tähden!
Saanko katsoa, Teidän Majesteettinne?
- Mitä nyt? Ei kai lisää lahjoja? - Pidätkö niistä?
Jumaloin niitä. Ne ovat niin sieviä.
Hei!
- Mutta... - Mutta?
Teidän Majesteettinne luvalla-
- haluaisin jakaa lahjani lady Annan kanssa.
Minunko? Ei kai sentään.
- Saanko? - Totta kai.
Kiitos.
- Ne ovat sinun. - Kiitos, Katariina.
Hyvää uutta vuotta, lady Anna.
No hei!
Eikö olekin suloinen?
- Lady Mary, mitä teette? - Palaan Hunsdoniin.
Oletteko pyytänyt kuninkaan lupaa?
Miksi lähdette?
Ettekö kuullut? Hän otti pois kaksi hovineitoani.
Kuningatarko?
Llmeisesti en kohtele häntä kyllin kunnioittavasti.
Olen varma, että voisitte lepyttää kuningarta jollain pienellä eleellä-
- jotta hovineidot saisivat jäädä.
Enkä! Miksi pitäisi? En minä halua lepytellä häntä.
- Mitä hän sanoi teille? - Hän sanoi...
...että olen kateellinen hänelle.
Koska hän... on naimisissa...
...ja minä en ole.
Enkä kenties koskaan pääsekään naimisiin.
- Hän ei olisi saanut puhua semmoisia. - Ei, mutta...
Ne ovat totta.
Armahin neito.
Armahin neitorukka.
Lady Rochford.
Kuinka kuningas voi tänään, herra Culpeper?
Erittäin hyvin. Hän lähettää rakkaat terveiset-
- ja toivoo, että teistä huolehditaan hyvin.
Halusin ratsastamaan, mutta sää oli liian huono.
Ikävä kuulla.
Hänen Majesteettinsa halusi kertoa, että sotaretki skotteja vastaan-
- on suuri menestys, ja hän on tyytyväinen lordi Hertfordiin-
- ja muihin kapteeneihin, jotka kunnostautuivat kentällä.
- Millä kentällä? - Taistelukentällä.
Olen iloinen.
- Iloinen? - Että he suoriutuivat hyvin.
Kentällä.
Oliko vielä muuta...
...herra Culpeper?
Oli. Tämä kirja.
Sen kirjoitti eräs Richard Jonas, joka tuli Englantiin-
- Anna Kleveläisen seurueessa ja aikoi omistaa sen emännälleen.
Teidän Majesteettinne luvalla hän omistaisi sen teille.
Mikä se on? Antakaa se minulle.
"Ihmiskunnan synty".
Se on ensimmäinen englanninkielinen teos kätilön ammatista.
Kätilön?
Herra Jonas haluaisi omistaa sen-
- mitä armollisimmalle ja hyveellisimmälle kuningattarelle.
- Miltähän se tuntuisi? - Mikä?
Voisin viedä hänelle viiniä, omenoita ja mansikoita-
- vaikka niitä ei saa tähän aikaan vuodesta.
Kenestä sinä puhut?
Kenestä luulet minun puhuvan?
Ripustautuivat vatsoistaan kahden varpusen lailla.
- Haluatko sitä todella? - Mitä?
Jos haluat...
Minä voin järjestää sen.
Herrani.
Teidän Armonne.
- Luojan kiitos, Teidän Armonne. - Mitä on tapahtunut?
Kuinka paha tilanne on?
Haava kuninkaan sääressä on valitettavasti jälleen tukkeutunut.
Emme voi muuta kuin valuttaa pois sinne kerääntyneen märän.
Muuten pelkäämme Hänen Majesteettinsa hengen puolesta.
Suokaa anteeksi, Majesteetti.
Tilanne on pahempi kuin koskaan ennen.
- Mitä tapahtuu, jos hän kuolee? - Teidän täytyy rukoilla, ettei niin käy.
Hän näyttää olevan kuoleman kynnyksellä.
Hyvät herrat, vakuutan teille, etten ole tyytyväinen.
Olen nojautunut teihin tietoja ja neuvoja saadakseni-
- ja silti minua on petetty mitä pahiten.
Olen luottanut teihin ja suosinut teitä kaikkia.
Olen muodostanut pahaenteisen mielipiteen-
- että suurin osa teistä on valehtelijoita ja imartelijoita-
- jotka huolehtivat vain omista voitoistaan.
Tiedän, mitä juonitte.
Jos saan Jumalalta kylliksi voimia-
- pidän huolta siitä, ettei yksikään hankkeistanne koskaan onnistu.
Minä suren Cromwellin kuolemaa.
Kyllä, minä suren häntä.
Suren häntä nyt, kun käsitän, että neuvonantajani-
- heppoisiin verukkeisiin ja vääriin syytöksiin tukeutuen-
- panivat minut teloittamaan uskollisimman palvelijani.
Teidän Majesteettinne, herra Culpeper tuli.
Luojan kiitos. Saanko tavata kuninkaan?
Suokaa anteeksi. Hän voi yhä huonosti.
Hän lähetti tämän rakkautensa osoituksena.
Kiitän Hänen Majesteettiaan, mutta...
Minua ei ole päästetty hänen luokseen kymmeneen päivään.
Miksi hän ei halua tavata minua? Olenko loukannut häntä jotenkin?
Mitä olen tehnyt?
Hän ei voi rakastaa minua suuresti, jos hän voi laiminlyödä minua näin.
Kenties hänellä on rakastajatar.
Onko hänellä, herra Culpeper? Senkö vuoksi en saa tavata häntä?
En voi vastata. Olen pahoillani.
Onko hän sen naisen luona nyt?
Hyvä on. Voitte poistua, koska ette kerro mitään-
- vaikka näette, kuinka onneton olen.
Tiedätte, että tekisin mitä tahansa maailmassa.
Mitä tahansa tuodakseni teille lohtua ja onnea.
Ansaitsette onnen enemmän kuin kukaan muu nainen.
Herra Culpeper on niin komea.
Hän on rakastunut teihin.
Rakastunut?
Niin. Hän on tunnustanut kaiken.
Hän rakastaa teitä hullun lailla. Hän kertoi niin.
Hän sanoi, että kuolisi auliisti vuoksenne.
Olette päivin ja öin hänen mietteissään ja unelmissaan.
Surrey on kirjoittanut meistä runon, joka kiertää hovissa.
Meistäkö?
Mitä siinä sanotaan?
Hän kutsuu sinua susineidoksi. Hän on tietenkin itse leijona.
Hän väittää, että houkutit häntä ansaasi-
- mutta että hän on liian jalo peto langetakseen oveliin koukkuihisi.
Hän myös varoittaa, että jos vielä osut hänen tielleen-
- hän syö sinut suihinsa, kuten aioit tehdä hänelle.
Hän väittää, että nousimme asemaamme viattomia murhaamalla.
Tiedätte, että tekisin mitä tahansa maailmassa.
Mitä tahansa tuodakseni teille lohtua ja onnea.
Ansaitsette onnen enemmän kuin kukaan muu nainen.
Hän haluaa vierailla luonasi. Kahden kesken.
Kuka?
Culpeper.
Ei hän voi. Se ei käy päinsä.
Totta kai hän voi.
Aivan kuin se toinenkin mies, joka kävi luonasi öisin.
- Tiedätkö sinä siitä? - Totta kai tiedän.
Joan Bulmer kertoi.
Se voi olla nytkin salaisuus.
Kenenkään muun ei tarvitse tietää.
Ei kuninkaan...
...tai kenenkään.
Oletko varma?
Tule. Tule!